Nils Uhlin Hansen

Nils Uhlin Hansen (født 6. mai 1919 i Trondheim, død 11. januar 1945) var en norsk lengdehopper. Han representerte SK Freidig.
Nils Uhlin Hansen satte norsk rekord 11. september 1939 på Bislett stadion, med et hopp på 7,54 meter. Han forbedra dermed Otto Bergs to år gamle rekord med en centimeter. Rekorden hans sto til 1959. I norske mesterskap tok Uhlin Hansen gull i 1938 og sølvmedalje i 1939.

Uhlin Hansen var motstandsmann (Kompani Linge) under andre verdenskrig. Han og Linge-soldatene Odd Husby og Sigurd Haugen døde i en skuddveksling med tyskere ved hytta der de tre holdt til, i fjellområdet mellom Singsås og Budal. Hvor mange tyskere som omkom er ukjent.

Det er en vei oppkalt etter Nils Uhlin Hansen på Byåsen i Trondheim.

 Medaljer i norske mesterskap 
Plassering Øvelse ÅrGull  Lengde  1938Sølv  Lengde  1939

 Utmerkelser 
For innsatsen under krigen ble han tildelt St. Olavsmedaljen med ekegren. 

 Referanser 
friidrett.no: NM Lengde menn. 

 Litteratur  



 Kilder 
 Statistikk (Friidrett.no)
 "Roll of Honour" for norske motstandsmenn

Kategori:Norske lengdehoppere
Kategori:Norgesmestere i friidrett
Kategori:Medlemmer av Kompani Linge
Kategori:Norske soldater
Kategori:St. Olavsmedaljen med ekegren
Kategori:Personer fra Trondheim kommune
Kategori:Norsk militærpersonell drept under andre verdenskrig
Kategori:Friidrettsutøvere for SK Freidig